
Génto Réino, Segne Capoulié, Car Counfraire, Ami Felibre, 


Carle GALTIER 
Lou devé d’uno vido : temougna per sauva. 


Carle d’Eigaliero, Paul Mayéres, Khalil Temourdjian, Vega, Martine 
Martin, Georges Lefabre, Chag, Carlos de Vega ... vous parle d’un 
meme ome, devriéu dire puléu d’un gigant, mounumen de nosto 
literaturo prouvengalo, qu’escrigué pér noste bonur mai d’un mié siécle 
de téms. 

Coume parla de I’escrivan prouvengau que tén lou mai de placo dins lou 
Diciounari dis Autour de la Lengo d’O d6u Majourau FOURIE darrié 
lou Mestre Frederi MISTRAL e soun coumpan Jous¢e ROUMANILLE, 
sénso que i’agueésse d’éublit intoulerable. 

Tamben, pér parla d’un ome qu’ai jamai couneigu que pér sis obro, pér 
éstre lou mai fidéu a sa memori, me siéu apiela sus aqueéeli que l’avien 
ben couneigu, dins sa famiho e dins lou mitan literari. De mai, ai la 
chabén¢go que Carle GALTIER escrigué uno autoubiougrafio, e la maje 
part dis entre-signe que seguisson sus sa vido n’en soun tira. Mai soun 
obro es talamen grandarasso, soun acioun d’aparamen de la culturo 
nostro talamen richo e diversificado, lis avejaire d’aquéli que |’an 
couneigu pas toujour d’acord, qu’ai agu lou sentimen que me mancavo 
quaucareén sus l’ome. 

Ansin, es beléu qu’estént que la Santo-Estello se debano aquést an a 
Seloun, terro de Jan de Nosto Damo, e que se counmemoro lou cént- 
cinquantenari de « Miréio » , obro quasi divino, déu poudé magi sus 
aquéli que l’an legi, que me siéu vira tambén devers lis estello, fin que 
m/’ajudésson pér assaja de n’en mai saupre. 


SA VIDO : 

Nascu lou 15 de Janvié 1913, radié d’une famiho de siéis enfant, soun 
paire, Rouman, manescau coume lou grand, avié 58 an, e sa maire 
Sidounio 36 quouro lou pichot Carle arribé a n’Eigaliero. Si gent, subre 


tout per l’epoco, podon éstre counsidera coume viei. An couneigu un 
autre tems, uno autre soucieta, un mounde dispareigu dins uno autro 
Prouvénco, aquelo que lou Méstre avié couneigudo e qu’a talamen bén 
cantado. N’a plus qu’un fraire e dos sorre que li dous proumiés enfant 
soun mort ben avans sa vengudo. 

Aura tambéen un nebout, de 10 an mai jouine qu’éu e que se 
counsiderara toujour coume lou pichot fraire de Carle. Aquelo persouno 
tén uno placo majo dins moun travai, estént que m’a mai-que-mai ajuda 
per aquéu laus. Parle, l’avés coumpres de Lucian PERRET, que 
gramaciarai jamai proun. 

Dins la famiho se parlo de segur lou Prouvengau, coume lengo déu 
brés, e Carle GALTIER va viéure uno enfanco dins la puro tradicioun 
paisano dou siécle dés-e-nouven que lou marcara au plus prefound de 
soun éstre. Va couneisse li rituau de la famiho, em’uno maire qu’amara 
mai-que-mai. Couneira li vihado a |’entour de la chaminéio, a cacha lis 
amelo, destria li faiou e escouta sa maire lou faire pantaia, que 
couneissié li « Conte de ma Grand » , uno moulounado d’istori de touto 
meno qu’elo tambén tenié de sa maire. 

Malurousamen, jougara pas proun long-téms entre li chivau e lou 
boufadou de la forjo de soun paire, que lou boucan fa pér lou martéu 
peirenau s’arrestara trop léu estént que partira devers lou camp-d’ Alis 
en 1918, quauqui jour apres |’ Armistico. Carle GALTTER a 5 an e mié. 
Soun paire avié la reputacioun d’un bon galejaire, e dira mai tard que 
soun imour venié d’éu. 

Lou pichot Carle a uno memori remarcablo que jamai defautara mai au 
contro, uno pichoto santa. 

Per miés coumprendre ¢o qu’a viscu, fau tambén se metre dins 
Penvirouno de l’epoco de soun enfanco. Sian en plen dins la guerro de 
14 e de tout go que seguigué, e que douné forgo resoun de traumatisa un 
drole. Soun fraire Jan, l’einat de 21 an es pelous dins li trencado, e 
quouro s’entourno aprés la desmoubilisacioun, marca pér tout ¢o qu’a 
viscu, lou paire vén de mouri ! Qunt’ enfanco ! 

La dureta de la vido lou rendra madur bén Jeu, e soun enfanco sara ben 
trop léu clavado. Tambén, la noustalgio d’aquéu téms lou marcara touto 
sa vido. Carle GALTIER fugué un temouin d’uno epoco definitivamen 
dispareigudo, e n’en a pres counscien¢o a l’age de 11 an! 


Per poudé countunia sis esttdi, éro ana vieure enco de soun fraire que 
restavo a Marsiho. Un jour au licéu mounte avié travaia sus un pouemo 
en francés de Francis FABIE «les genéts» , forco pertouca, n’en 
vougué faire un, en lengo nostro pér se ramenta si souveni d’enfanco a 
n Eigaliero, soun vilage que ié mancavo mai-que-mai. 

Soun fraire, qu’avié founda un pichot journau d’andun¢io legalo, en 
vesent soun pouemo, ié counseié de n’en faire d’autre e ié pagara 
P Armana Prouvengau cad’ annado. 

Es ansin que Carle GALTIER nous conto coume coumencéron si 
proumié pas de pouéto en publi, a 13 an, dins li rouino déu Castéu de 
Roumanin, proche d’Eigaliero. Aprés manja, si cambarado i’avien 
demanda de recita li pouémo qu’avié escri au licéu. E ¢o qu’ausiguéeron 
lis espanté tant que ges cresegué qu’éron d’éu e téuti de pensa que lis 
avié coupia. Recounéis mau-grat tout qu’aquéli reacioun i’ agradéron. 

Es clar per éu, a-n-aquelo epoco, s’es deja mes en tésto de ramenta ¢o 
qu’a viscu, ¢o qu’a aprés, en prouvengau coume en francés, sachént que 
troubavo dins cado lengo sa richesso, meme s’es clar que sa lengo 
meirenalo éro pér éu la plus bello. 


Sus sis 6urigino, Carle GALTIER ame counta coume, soun paire, de 
Chambourigaud dins lou Gard, coumplissént soun tour de Franco de 
manescau, s’éro arresta a-n-Eigaliero per fin finalo ié croumpa la forjo 
de soun patroun. Es ansin qu’avié rescountra sa femo, nascudo d’uno 
maire d’Eigaliero e d’un paire teisséire vengu de Bourgougno. Es 
d’aqui que venié J escais-noum douna dins soun enfanco de 
« Bourguignoun » . 

Dins laubre genealougi de sa maire, lis aujOu peirenau éron a-n- 
Eigaliero despiéi lou siecle 17en. Pér lis aujou meirenau, uno tradicioun 
voulié qu’éron Zigano e aco i’agradavo bén, éu l’escrivan de « la dicho 
déu Caraco » . 


Sis esttdi, li va persegui au Coulége de Barcilouneto piei a-n-aquéu de 
Tarascoun mounte daverara soun bacheleirat de Il ensignamen 
segoundari en 1931. 

Avié prepara si plan pér persegui sis esttdi a Paris au Museon d’Istori 
Naturalo e a l’Escolo di Lengo Ourientalo. Mai l’amour passé per aqui, 


que rescountré la femo de sa vido. Ansin, 6ublido li proujét d’esttidi sus 
Paris e, counsciént de voulé founda uno famiho, se bouto a travaia. 

Tras 1932 devén istitutour publi e lou sara enjusqu’a la fin de la 
segoundo guerro moundialo. 

En 1934, se marido a Nime e la meme annado, a |’ Académi de z’ Ais, 
capito lou « Certificat d’Aptitude Pédagogique » que permet sa 
titularisacioun 

Countuniant sis estudi, passo lou Brevét agricou en 1941 a Marsiho co 
que lou fa nouma Proufessour de Cous agricou. Ansin de 1945 a 1952, 
despénd de la Direicioun di service agricou di Bouco-d6u-Rose e meme 
de Savoio dins l’encastre déu countourole di troupéu de vaco tarino 
vengudo iverna en Crau. 

Va reprendre set an de longo soun mestié d’istitutour enjusqu’en 1959, 
annado dou centenari de « Miréio » . 


Ansin, es carga de missioun proche di Museon de Frango dins l’encastre 
de Vourganisacioun a Paris, dins lou palais de «Chaillot» de 
Vespousicioun d6éu centenari. Sara carga de couleita tdéuti lis dujét 
evouca pér lou Méstre dins soun obro. 

A la seguido d’aquelo espousicioun, sara nouma Estaca de Recerco d6u 
Centre Naciounau de Recerco Scientifi dins la seicioun antroupoulougio 
fin 1968. 

Va ansin passa un Doutourat és-letro en soucioulougio dins la Faculta 
de Mount-pelié. Sa téso, forgo drudo pourtara sus « Valabrégo » , un 
vilage de panieraire. 

Enfin, acabara soun ativeta coume counservadou dd6u museon Frederi 
MISTRAL a Maiano de 1968 fin qu’a 1996, mounte, emé sa femo, 
faran un travai remarcable. Leissara sa plago a Dono Dominico 
SERENA, qu’éro, se pode dire ansin, uno disciplo de Carle GALTIER. 


Dins lou meme téms, sara en liame permanent emé lou Museon Arlaten, 
que n’es dins soun counséu d’amenistracioun, mounte ourganisara 3 
espousicioun. 

Causo dificilo de créire, mai sara 4 la memo epoco tambén proudutour 
delega dins l’estacioun regiounalo de lORTF piéi aprés de FR3 a 
Marsiho. 


Mai sa femo, qu’aganté la malautié d’ Alzheimer defuntara en 1991, e li 
tres darriéris annado fuguéron tras qu’aclapanto pér Carle GALTIER 
que prendra memo plus la plumo. 

Carle GALTIER defuntara lou 1* de Janvié 2004, coume pér dire a la 
fagoun de soun imour negre : « bono annado ! m’en vau ! seguisse lou 
segaire » 


L’OME 

L’OME DE DEVE 

A bén ié regarda, Carle GALTIER agué lou meme caminamen que lou 
Méstre, que, counsciént d’agué couneigu un mounde finissént, prendra 
la decisioun, jouvént, de sauva pér l’escri co que sa memori a garda 
d’aquéu biais de viéure, de parla, e de pensa. 

Ansin disié : « assaje tambén, per l’escri, de garda memori de ¢o que 
me paréis memourable. Es encaro un biais d’eternisa l’istant ». Fugue 
un languissous ingarissable. 

Autre similitudo un pau particuli¢ro emé Frederi MISTRAL, es que 
tduti dous soun nascu souto un signe de terro, Capricorne per l’un, 
Vierge pér l’autre. Lis esttdi sus la carateroulougio, aro de mai en mai 
en vogo, meme se d’tni se n’en trufon, emplegon entr’autre 
Vastroulougio, que met en lusour pér touti dous li coumpourtamen 
seguent : 

- ’estacamen a la terro, e 1 valour terradourenco. 

- Un sens agu déu devé 

E vaqui ¢o qu’a moun avejaire ilustro lou mai uno di vertu li mai 
grando de Carle GALTIER, soun séns déu devé, lou sentimen d’agué 
toujour un déute devers quaucun o quaucarén. Va se faire un devé de 
temougna de l’eiretage culturau qu’a recaupu, dins sa toutalita, valent-a- 
dire sus t6uti li plan : 

- materiau emé li saupre faire d’aquelo soucieta paisano 

- culturau emé li tradicioun poupulari 

- literari dins touto sa diversita despiéi lou conte enjusqu’a la pouesio en 
passant pér lou tiatre o la nouvello 

- lenguisti estént que lou prouvengau es majamen presént dins si 
temouniage. 


Per capita dins sa toco, a desveloupa diferénti meno de coumpeténci e 
ansin poudeén dire qu’éro : 

- Escrivan dins quasimen touti lis estile literari 

- Ensignaire 

- Lenguisto 

-  léissicougrafo 

- etnoulogue 

-  ournitoulogue 

- counservadou de museon 

- museougrafo 

- journalisto 


LOU TENDRE 

Sus lou plan di sentimen, la rudour de lenfanco de Carle GALTIER, 
coume soun témo astrau, n’an pas fa un roumanti. Eu meme 
counfessavo un pau vergougnous « gu’avié jamai legi uno rego di 
grand roumansié doéu siécle 19en » (parlavo pas di prouvencgau de 
segur ! ). 

Aco empacho pas que sara l’ome d’uno souleto femo, que l’amara mai- 
que-mai e 1’a pér juja que de véire lou noumbre de libre que 1é soun 
dedica. Fau dire qu’éro uno femo de culturo. Avié fa l’Escolo Nourmalo 
e fugue sémpre procho d’éu pér I’assista, faire sa secretari. Mau-grat 
que fuguésse vengudo de Nantua dins lou Jura, aprengué léu-leu lou 
prouvengau. Téuti li ficho datilougrafiado d6u museon MISTRAL a 
Maiano sarien d’elo. 

Fugué sempre darrier éu mai, malurousamen, en seguido d’uno 
ouperacioun dins si 32 an, noun poudra douna d’enfant a Carle 
GALTIER. Mai dira, senso retengudo, que lis enfant li aurien pas 
manca. 

Aco se pou coumprendre. Talamen que noun vougué manca a soun 
devé de temouin qu’aco lou fagué un brisoun gousto-soulet, mai pér 
noste bonur. E mau-grat tout ¢o qu’a pouscu dire, a travaia emé lis 
enfant quasi 23 an, n’éro lami. Mant’ un’ obro fuguéron pér éli, 
particulieramen li conte mounte sa sensibleta crebavo l’uei, sa pudour ié 
fasié escoundre si sentimen, mai uno sensibleta quasi d’enfant a 
acoumpagna de longo l’amo d6éu pouéto. Carle d’Eigaliero « éro un 


Felibre a l’amo tendrouneto » pér reprendre uno espressioun d’ Anfos 
TAVAN. 


LOU PRAGMATI 

Ero un pragmati e a toujour oubra en metént touti lis elemen de soun 
coustat, fin de capita. E davans tout ¢o que poudié faire perdre noste 
patrimoni, éro sevére. Ansin poudén trouba dins quauquis uno de sis 
obro, un esperit mouraliste. Mai coume ié reproucha ’cO, emé tout ¢o 
qu’a fa pér apara noste Tresor. 

Coume I’ai di, avié uno imour que poudrien dire de fes britanico, ¢o que 
poudrié ana emé lou pragmatisme anglo-sassoun. Carle GALTIER disié 
qu’ aquelo imour venié de l’esperit galejaire de soun paire. 


SA MAIRE 

Pér contro, soun amour déu conte venié de sa maire que fugue la 
proumiéro femo de sa vido. Nous dis qu’es elo que ié douné |’amour de 
t6uti aquésti tradicioun qu’an marca sa jouinesso. Pér éu, tenié tout lou 
sabé poupulari d’aquelo soucieta ruralo. Tambén, la gramaciara 
publicamen emé la dedicago dou «TRESOR DES JEUX 
PROVENCAUX » que coumenco ansin: « A ma mere, a qui je dois le 
meilleur de ce Trésor ». 


LOU CERCAIRE 

De tout jouine, a un éime de cercaire, dubert sus soun epoco. 
Espepidouno de longo li causo, vou toujour coumprendre lou perqué, 
saupre li causo coume se fan, e subre tout coume vai que |’Ome agis 
ansin. Estudiara li coumpourtamen uman e es pér acO que soun avejaire 
e soun biais pér apara la Lengo e la Culturo Nostro soun encaro tant 
precious. 

Soun travai d’etnougrafo de la Prouvenco ilustro bén aquéu 
temperamen de fournigo. 


L’OBRO 

SIS AMI 

La proumiero persouno que Carle GALTIER va rescountra sara Ludovi 
SOUVESTRE « lou béu Felibre d’Eigaliero » (es coum’acd que lou 


presénto) e que va l’encouraja a countunia de coumpausa de vers. Es éu, 
tambén un pau mai tard, que ié fara rescountra Jorgi REBOUL de 
Marsiho que l’endraié devers Suli-Andriéu PEYRE que beilejavo a-n- 
aquelo epoco la revisto MARSYAS. 

Carle GALTIER  escoundra jamai coume lou foundadou de La 
Regalido e dou buletin Lou Secrét Vajudé emé si counséu precious, e 
per l’eisémple qu’éro pér touti dins l’encastre de l’aparamen de la lengo 
e de la literaturo prouvengalo. 

Es ansin, que dins l’envirouno de MARSYAS entre d’autre, va 
rescountra tout’ uno chourmo de jouine apassiouna de pouesio 
prouven¢alo que marcara soun téms. 

Se ligara emé Jan-Calendau VIANES, lou pouéto paisan de Mouriés, 
Marcéu BONNET que devendra Majourau e beén-segur Mas-Felip 
DELAVOUET, lou poueto de la terro e de l’amour, co-foundadou entre 
d’autre d6u Groupamen d’Esttidi Prouvengau. 

Dins aquéu peirou, va crousa uno bello partido de la plumo 
prouvengalo, li Majourau Jan-Peire TENNEVIN, Péire ROUQUETTE, 
piei mai tard Sérgi BEC, Andriéu RESPLANDIN, Miqueu COURTY, 
Reinié MOUCADEL. Es de remarca que tout’ aquelo chourmo a au 
mens dins sa biasso lou pres MISTRAL. 

Carle GALTIER, s’es pas fa soulet, a regaupu, mai a sachu tambén 
douna e soun noumbrous aquéli que se soun asseta a soun coustat, pér 
escouta aquéu poueto cercaire. Vuei poudrien parla d’éu forgo miés 
que ¢o que lou fau. 


SOUN BIAIS D’ESCRIEURE 

Carle GALTIER a touca quasi touti lis estile literari e soun obro 
inmenso noun pou éstre evoucado eici, tant es impourtanto. Tambén me 
vau limita per parla d’aquesto diversita. Es de saupre, que, enca un cop, 
coume lou Méstre, soun obro a barrula forgo liuen di frountiero de 
Franco. 

Ansin, lou noum de Carle GALTIER es couneigu dins li pais seguént : 

- Marro — Espagno — Argentino — Souisso — Lussembourg — Alemagno 
— Angleterro — Roumanio — Chequio — 

Soun obro ounouro pas soulamen la Lengo d’O mai tambén lou 
Francés. 


LA POUESIO 

Si proumiés escri, a 11 an, fuguéron en vers, coume I’ai dich aperavans, 
es dins la pouésio qu’esprimara lou mai si sentimen, sa sensibleta 
d’ome fin finalo fragile mai entestardi. Escrira 12 recuei s¢nso coumta 
la reviraduro en francés e en vers de la Pastouralo MAUREL. 

Uno de sis obro li mai couneigudo, « Lou Creirés-ti ? » en 1949, fugué 
counsiderado pér li dous réire-Capoulié Carle ROSTAING e Reinié 
JOUVEAU « coume un cap d’obro que lalen pateti n’en fai un ciméu 
de la pouésio prouvencalo » dixit. 

Lou pres Jaufre RUDEL ié sara douna en 1964 pér « Tres conte pér 
Calendo » e lou pres André BARRE de |l’Académie Francaise en 1969 
per « S’il reste encore un pas ». 


LI ROUMAN, CONTE E NOUVELLO 

Tespremira soun imour negro, sa couneisséncgo d’etnoulogue, 
d’ournitoulogue, soun amour dou conte fantasti. Dins si nouvello podon 
se trouba d’image abouminable Sufis de pensa au soulet tros que se 
retroubara d’Anna Maria dins «Lou nis déu Calao» = aprés 
Vesplousioun de soun oustau: soun det emé sa bago ! S’imaginara 
proun souvent dins sis istori e dounara quauqui leigoun de mouralo. 

13 obro fuguéron editado senso coumta li 25 conte que douné pér 
PARMANA. 

Sara elegi « Prince de la nouvelle » en 1971 pér lou « Club de l’amitié 
par le livre » 


LI CONTE PER LIS ENFANT 

Soun amour dis enfant, mai tambén sa preso de counsciénci que saran 
éli qu’apararan o noun la Lengo Nostro, |’an fa naturalamen escriéure 
per li pichot. 

7 obro saran editado entre 1970 e 2001. 


LOU TIATRE 

Escrira 11 pégo de tiatre, la mai impourtanto estént « Li quatre sét » 
jougado en prouvengau, en particulié, pér l’Escolo de la Targo em’uno 
messo en sceno de Roubert FOUQUE e creado en francés per « la 


Comédie de Provence» a Nico en 1955, messo en sceno per 
DOUKING. Sara represso a Paris au « Thédtre HEBERTOT » ansin 
qu’i « Studio des Champs Elysées ». 

En mai d’aco escrira 18 coumédi en un ate mai que mai celébro dins 
nostis escolo, pense a : la cabro malauto, l’auco roustido, l’as paga lou 
capéu ?, l’enmascado, etc.. 

Recaupra : 

- lou pres Freder1 MISTRAL en 1946 pér sa péco « Li quatre sét » , « la 
dicho déu Caraco » e « Dire ninoi pér la ninéio ». 

- «le grand prix de la piéce en un acte » en 1953 semoundu per « La 
revue du théatre » . 

- La memo annado, « le prix de l’aide a la premiére piéce » e tambén 
«le prix du théatre de la société des auteurs et compositeurs 
dramatiques ». 


L’ETNOUGRAFIO e lis ESTUDI 

Sian dins la partido de soun obro que i’a pres lou mai de téms, que tout 
lou travai prepausa dins aquéu doumaine es la resulto d’uno 
moulounado de recerco, un travai de titan ! Es eici que soun envejo de 
garda la memori de la Prouvéngo, qu’avié couneigudo dins soun 
enfan¢o, s’es coumplido. 

12 obro, an participa a coumpleta lou patrimoni culturau de la 
Prouvénco. Li mai couneigudo saran « Le trésor des jeux provengaux » 
mounte, a la demando de Jorgi REBOUL de Marsiho, acampara mai de 
390 jo, un enventari mounumentau escri dins un pichot libre, e sa tési de 
déutourat «Entre Provence et Languedoc, les Vanniers de 
Vallabrégues » . Soun darnié travai « Les Oiseaux de Provence dans le 
Savoir Populaire » fugué edita gaire aprés sa mort en 2006. 


L’OBRO PUBLICADO DINS LIS ANTOULOUGIO E RECUEI 
COULEITIEU 
Carle GALTIER, couneigu qu’éro, fugué souvént counvida pér 
participa a d’obro couleitivo dins de doumaine divers : 

- Pouésio e nouvello 

- Antoulougio noumbrouso di pouéto de Lengo d’O 

- estudie leituro d’obro mistralenco 


- toupounimio, cansoun prouvengalo, etc 
- VArmana prouvengau, l’ai deja cita, ’Armana di Felibre e 
V Armana de la Pignato 
Es pas mens de 34 participacioun a d’obro couleitivo qu’ai releva ! 


L’OBRO RADIOUFOUNICO e TELEVISADO 

Carle GALTIER, emé soun pragmatisme, agué léu coumpres lou poudé 
di media, e particulieramen aquéu de la radio e de la televisioun, sus 
Vespandimen dis idéio devers lou grand publi. 

Aceté la cargo de proudutour delega dins l’estacioun de Marsiho- 
Prouvénco e siéu segur que d’tni d’entre vautre an lou souveni de soun 
emissioun semaniero «Lou Relarg Prouvengau» , mai d’uno 
centenado. 

Mai ¢o que m’a esbarluga, fugue de véire la moulounado d’asatacioun 
de si conte e péco de tiatre qu’an passa sus lis oundo. En mai d’aco, 
d’tni fuguéron talamen famouso, que fuguéron difusado dins d’autri 
pais coume la Checoslouvaquio 0 la Souisso mounte va davera un pres 
au « concours de piéces policiéres radiophoniques de Radio Suisse 
Romande » en 1969 pér sa péco « Qui étes-vous Bertie ? » ; 
Parieramen, 6 obro fuguéron meso en sceno per lou pichot escran, e 
« La Pastouralo en Prouvéngo » fugué meme revirado en aleman ! 
Coume faire ounour mai qu’aco a nosto culturo prouvengalo, a si 
tradicioun e sa literaturo ? En debanant lou filme de soun obro, nous 
poudén réndre comte coume vuei avén requiéula sus aquéu sujet ! 
Poudén dire que Carle GALTIER fugue dins aquéu doumaine un 
precursour, e que lou camin que nous a moustra dins l’encastre de la 
coumunicacioun es sempre d’ atualita. 


LOU FELIBRE, EN GUISO DE COUNCLUSIOUN 

Carle GALTIER disié dins soun autoubiougrafio qu’avié couneigu 
Vobro déu Méstre de Maiano, Aubanéu, d’Arbaud bén trop tard. Es a 
dire que s’es fabrega un éime d’aparaire de la culturo prouvengalo sénso 
éstre endraia pér la pensado mistralenco. 

Poudriéu dire que s’es fa soulet, que descurbigué lou SANT SIGNAU 
d’un biais persounau. 


Vai soulet qu’emplegue la grafio mistralenco tras la debuto, ¢o que 
V’empache pas, toujour dins sa lougico pragmatico, de travaia emé touti 
aquéli qu’oubravon pér sauva SA culturo meirenalo qunte que 
siguésson sa sensibleta e soun estacamen assouciatiéu. Sian davans un 
ome que, ounéste que noun sai, chausigué de s’uni emé lis Ome de 
bouno voulounta, e basto! EE, l’oumenage que ié fagué Marta 
JEDLICKOVA, journalisto e reviraire chéco despiéi sa vilo de Prague 
Va un mes soulamen d’aco, per l’anouncio de l’inaguracioun de 
VEspaci culturau CARLE GALTIER dins sa viloto d’Eigaliero lou 
counfiermo plenamen. Escouten la: «j’ai eu l’honneur de traduire 
certaines de ses ceuvres pour les journaux et la radio Tchéque. Toutes 
riches en humanisme, en observations attentives et chaleureuses des 
gens, de la nature, riches aussi en humour aimable ou coquin. J’ai été 
témoin de son enthousiasme et de son esprit Renaissance, trés rare a 
notre époque ... ». 

Ero Felibre avans meme d’agué carga la pervenco. Ero Majourau avans 
meme que la Cigalo de Durénco se venguésse pausa sus soun pitre. Ero 
un umanisto qu’avié begu lis estrambord larga pér la Coupo Santo 
avans meme de l’agué visto ! Avié un esperit de reneissén¢o, es a dire 
aquéu d’un ome que soun nivéu de counsciénci es talamen aut, que 
trasmet dins soun entour, sa voulounta de faire naisse tourna-mai un 
biais de pensa, un biais d’éstre talamen riche pér éu, que lou 
counsideravo coum’ un tresor. 

Ero un vertadié Felibre, di grand de segur. E es intra au Felibrige pér 
trasmetre ¢o qu’avié couneigu, ¢o qu’avié apres, ¢o qu’avié descubert, 
counsciént qu’éro lou soulet biais de faire pér sauva uno lengo e sa 
culturo. Es intra au Felibrige pér-go-qu’acd éro bén la toco ddéu 
Felibrige, dounado pér soun Mestre, Fredert MISTRAL. 

Carle GALTIER fugué un grand ome de Prouvéngo qu’a viscu per 
Prouvéncgo e soun message de chivalié de la lengo d’O déu sémpre 
restounti dins nostis auriho : 

« Vese pamens que nosto lengo es menacado e me pense que, per la 
manteni e la sauva e, perqué pas ? l’espandi, (tout fiéu courduro) : 
aven lou tiatre, la cansoun, li journau, li libre de touto meno , la radio, 
la televisioun, li fésto, li danso, li jo.... Nous fau éstre presént pertout. 


Moustra que i’a de forco vivo au service d’uno Respelido, de la 
Respelido ! » 


GRAMACI 


Gramaci a tout’aquéli que m’an trasmes lou respét d’aquéu grand ome 
que se voulié faire pichot : 

- soun nebout Lucian PERRET que m/’aculigué un jour coume un de la 
famiho, ¢o que me pertouqué mai que mai 

- Marjourio ISOUARD, jouineto pleno d’alen que tén lou flambéu de la 
trasmissioun de la Lengo Nostro a-n-Eigaliéro e soun relarg 

- Lou réire-capoulié Péire FABRE 

- Moussu lou Conse d’Eigaliéro 

- L’escrivan e ami Sergi BEC 


Miqueéu Benedetto 
Majourau dou Felibrige 


Cigalo de Duréngo 


